డార్జిలింగ్, జూలై 9: ప్రత్యేక గూర్ఖాలాండ్ రాష్ట్రం కోసం జరుగుతున్న ఉద్యమం మరింత తీవ్రతరమైంది. గూర్ఖా జన్ముక్తి మోర్చా(జీజేఎం) ఆధ్వర్యంలో జరిగిన నిరసనల్లో శనివారం ముగ్గురు కార్యకర్తలు ప్రాణాలు కోల్పోవడంతో డార్జిలింగ్లో పరిస్థితి ఉద్రిక్తంగా మారింది. ఉద్యమం ఆదివారంతో 25వ రోజుకు చేరుకోగా.. ఈ అంశంపై చర్చలకు రావాలన్న పశ్చిమబెంగాల్ సీఎం మమతా బెనర్జీ పిలుపును జీజేఎం తిరస్కరించింది. ప్రభుత్వంతో ఎటువంటి చర్చలూ వెళ్లవద్దని నిర్ణయించుకున్నట్లు ఆ పార్టీ అధికార ప్రతినిధి బినోయ్ తమంగ్ తెలిపారు. కేంద్రం పిలిస్తేనే, అదీ గూర్ఖా లాండ్ ఏర్పాటు అంశంపై అయితేనే చర్చలకు వెళతామని ప్రకటించారు. పోలీసులు  కాల్పుల్లో తమ కార్యకర్తలు తషీ భూటియా, సూరజ్ సుందాస్, సమీర్ గురుంగ్ ప్రాణాలు కోల్పోయారని గూర్ఖా జన్ముక్తి యువమోర్చా అధ్యక్షుడు ప్రకాష్ గురుంగ్ వెల్లడించారు. కాగా సూరజ్ సుందాస్, సమీర్ గురుంగ్ల మృతదేహాలతో జీజేఎం కార్యకర్తలు ఆదివారం చౌక్బజార్లో ప్రదర్శన నిర్వహించారు. మరోవైపు తషీ భూటియా మృతదేహంతో సోనాడ లో ర్యాలీ చేపట్టారు. ఈ సందర్భంగా నిరసనకారులు పోలీస్స్టేషన్కు నిప్పు పెట్టారు. మరోవైపు ఈ నెల 18న నిర్వహించ తలపెట్టిన ఆ ప్రాంతంలోని రాజకీయ పార్టీల అఖిలపక్ష సమావేశాన్ని ఈ నెల 11కు మార్చారు.
dargiling, juulai 9: pratyeka goorkhaland rashtram kosam jarugutunna udyamam marinta teevrataramaindi. goorkha janmukti morcha(jgm) aadhvaryamlo jarigina nirasanallo sanivaaram mugguru kaaryakartalu praanaalu kolpovadamtho dargilinglo paristhiti udriktamgaa maarindi. udyamam aadivaaramtoe 25va rojuku cherukoga.. ee amsampai charchalaku ravalanna paschimabengal cm mamata benerji pilupunu jgm tiraskarinchindi. prabhutvamto etuvanti charchaluu vellavaddani nirnayinchukunnatlu aa party adhikara pratinidhi binoy tamang telipaaru. kendram pilistene, adhee goorkha land erpaatu amsampai ayithene charchalaku velataamani prakatinchaaru. poliisulu  kaalpullo tama kaaryakartalu tashee bhutia, suraj sundas, samir gurung praanaalu kolpoyarani goorkha janmukti yuvamorcha adhyakshudu prakash gurung velladinchaaru. kaga suraj sundas, samir gurungla mrutadehaalato jgm kaaryakartalu aadivaaram choukbajaarlo pradarsana nirvahinchaaru. marovaipu tashee bhutia mrutadehamtho sonada loo ralli chepattaru. ee sandarbhamgaa nirasanakaarulu polisstationku nippu pettaaru. marovaipu ee nela 18na nirvahincha talapettina aa praantamlooni rajakeeya paarteela akhilapaksha samavesanni ee nela 11ku maarchaaru.